proxectonos/corpus_dominio_legal_administrativo_tmp huggingface dataset:
APROBACIÓN DEFINITIVA DO ORZAMENTO XERAL DO CONCELLO PARA O EXERCICIO DE 2015
ADMINISTRACIÓN LOCAL — Municipal — Rodeiro (Presupostos e cadros de persoal, 29/12/2015)

Sendo definitivamente aprobado, polo Pleno deste Concello, o Orzamento Xeral para o exercicio económico de 2015, por acordo adoptado na sesión extraordinaria urxente celebrada o día 23 de decembro de 2015, en cumprimento do disposto no artigo 169.3 do Real Decreto Lexislativo 2/2004, do 5 de marzo, polo o que se aproba o texto refundido da Lei reguladora das Facendas Locais, faise público que os presupostos que nel se integran, tanto como en gastos como ingresos, a nivel de capítulos e na súa contía total, ascenden aos importes que deseguido se sinalan: Na referida sesión acórdase aproba-la plantilla e relación de postos de traballo deste Concello, que, de conformidade co disposto no artigo 127 do Real Decreto Lexislativo 781/1986, do 18 de abril, se reproduce a continuación: En cumprimento do artigo 75.5 da Lei 7/1985, de 2 de abril, reguladora das Bases de Réxime Local, na modificación efectuada pola Lei 14/2000, do 29 de decembro, de Medidas Fiscais, Administrativas e do Orde Social, publícase de seguido as contías das retribucións dos membros corporativos con dedicación exclusiva e parcial, así como as de indemnizacións e asistencias: De conformidade co disposto no artigo 171.1 do citado Real Decreto Lexislativo 2/2004, poderase interpoñer directamente contra o referido Orzamento Xeral, recurso contencioso-administrativo no prazo de dous meses, a contar dende a publicación deste anuncio no Boletín Oficial da Provincia. Rodeiro, 23 de decembro de 2015.—O alcalde, Luís López Diéguez.
EXPOSICIÓN PÚBLICA DA LICITACIÓN DA OPERACIÓN DE PRÉSTAMO PARA O EXERCICIO 2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2015)

O Alcalde, por decreto de 18 de xuño de 2015, acordou a aprobación do prego de cláusulas administrativas particulares que rexerá a contratación da operación de préstamo, por importe de 2.885.000,00€, destinada ao financiamento de diversas finalidades incluídas no Anexo de Investimentos do Orzamento Xeral para o exercicio de 2015; de acordo coas seguintes condicións financeiras: — Importe máximo: 2.885.000,00 €. Este importe se configura como importe máximo da operación. Non obstante poderán realizarse adxudicacións parciais de acordo cos seguintes tramos ou fraccións: A tal efecto as Entidades Financeiras poderán realizar ofertas á totalidade ou a todos ou parte dos tramos sinalados, ofertando condicións diferenciadas para cada un deles de acordo co modelo de proposición adxunto no anexo I. No caso de non especificarse na proposición entenderase que as condicións ofertadas para un tramo son as mesmas que para os tramos anteriores ou fracción. A adxudicación poderá realizarse a varias entidades dentro destes tramos tal como se detalla na cláusula 20ª. — Tipo de operación: Préstamo a longo prazo. — Prazo de operación: 12 anos (incluídos 2 de carencia). — Período de carencia: 2 anos. — Prazo de amortización: 10 anos, coincidentes coa vida do préstamo. — Períodos de amortización: Trimestres naturais vencidos. — Liquidación de intereses: Trimestres naturais vencidos. — Cota: Trimestral, comprensiva de amortización de capital e intereses. — Tipos de interese: Tipo variable: Referenciado a EURIBOR 3 meses+ diferencial, segundo se establece na cláusula 8ª. — Amortización anticipada: Por parte do Concello poderá anticipar, total ou parcialmente, a amortización do préstamo, cun preaviso de un mes, sen custe. — Disposición do préstamo: O seu importe desembolsado, conxunta ou fraccionadamente, durante os DOUS primeiros anos exclusivamente, a solicitude da parte prestataria mediante ingreso na conta aberta na Entidade co número de conta a determinar pola adxudicataria. Tan só devengarán intereses as cantidades efectivamente abonadas na conta da parte prestataria a partir da súa entrega. O citado Prego poderá ser consultado nas oficinas de Xestión Orzamentaria e de Contabilidade. As ofertas poderán ser presentadas, en virtude do establecido na cláusula 14ª do Prego, no Rexistro Xeral do Concello, de 8:30 a 13:30 (de 09,00 a 13,00 do 16 de xuño ao 15 de setembro) dentro do prazo de quince días naturais, contados a partires do día seguinte á publicación do anuncio de licitación no B. O. P. Pontevedra, 19 de xuño de 2015.—O Concelleiro Delegado da Área de Facenda e Medio Ambiente, Raimundo González Carballo.
EDICTO POR ABANDONO DE VEHÍCULO PO9995AT NA VÍA PÚBLICA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/01/2015)

O Concello de PONTEAREAS comezou a incoación de expediente sobre abandono de vehículo, fundamentándose no tempo de permanencia estacionado na vía pública e no estado de conservación deste, de acordo co establecido no artigo 86.1 b) do Real Decreto Lexislativo 339/1990, do 2 de marzo, polo que se aproba o texto articulado da Lei de Tráfico, Circulación de Vehículos a Motor e Seguridade Vial, e intentar a súa notificación aos que figuran como propietarios na base de datos da Xefatura Provincial de Tráfico, e que se relacionan a continuación, procédese a notificar mediante edicto a seguinte relación. Para que non se continúe coa tramitación do expediente deberá achegar, no prazo de quince días dende a súa publicación no Boletín Oficial da provincia de Pontevedra, fotocopia dos seguintes documentos: permiso de circulación, tarxeta de inspección técnica con ITV pasada, seguro obrigatorio ao corrente de pagamento e último recibo pagado do imposto de vehículos de tracción mecánica. No suposto de non dar cumprimento ao disposto no apartado precedente, ao abeiro do disposto no artigo 86.1. b) do R. D. Lei.339/1990, do 2 de marzo, polo que se aprobou o texto articulado da lei de tráfico, circulación de vehículos a motor e seguridade vial, os interesados dispoñen dun prazo de un mes, contado a partires do día seguinte ao da publicación deste anuncio, para proceder á retirada dos seus vehículos da vía pública ou ás súas entregas nun centro autorizado de tratamento ou instalación de recepción regulado no Real Decreto 1383/2002, de 20 de decembro, sobre xestión de vehículos ao final da súa vida útil. Advírtese aos titulares dos vehículos que pasado o prazo indicado no apartado precedente sen dar cumprimento ao requirido, a Administración Municipal procederá ao traslado dos vehículos a un centro autorizado dándolles o tratamento de residuos sólidos urbanos de acordo coa normativa ambiental vixente. Asemade, unha vez teña sido declarado abandonado o vehículo na vía pública, esta administración adoptará as medidas sancionadoras previstas na Lei 10/2008, do 3 de novembro, de residuos de Galicia podendo ser sancionados con multa de 603 a 31.000 euros, de conformidade cos artigos 62 b) e 65.2 a) da citada Lei. Faise público para coñecemento dos interesados, advertíndolles que os expedientes obran nas dependencias municipais da Policía Local de Ponteareas, sito en Rúa dás Pombas, s/n 36860 – Ponteareas. En Ponteareas, a 12 de xaneiro do 2015.—O Alcalde, Salvador González Solla.
EXPOSICIÓN AO PÚBLICO DA CONTA XERAL DO CONCELLO CORRESPONDENTE A 2014
ADMINISTRACIÓN LOCAL — Municipal — Fornelos de Montes (Presupostos e cadros de persoal, 09/06/2015)

Formulada e rendida a Conta Xeral do Concello de Fornelos de Montes, correspondente ó exercicio económico de 2014 e informada pola Comisión de Contas, exponse ó público cos documentos que a xustifican, na Intervención de Fondos Municipais deste Concello, por espacio de quince días hábiles, contados a partir do seguinte ó da inserción do presente edito no "Boletín Oficial" da provincia, para os efectos de que os interesados lexítimos poidan examinala e formular por escrito os reparos e observacións que estimen pertinentes, durante o devandito prazo de exposición e os oito días seguintes, consonte o que preceptúa o artigo 212.3 do texto refundido da Lei Reguladora das Facendas Locais. Fornelos de Montes, 29 de maio de 2015.—O Alcalde, Emiliano Lage Rodríguez.
DH. W36.46385. SOLICITUD DE JOSÉ ANTONIO IGLESIAS ESTÉVEZ DE OBRAS EN LUGAR DE PAZOS, OLEIROS (SILLEDA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 10/03/2015)

José Antonio Iglesias Estévez, con DNI XXXXXXXXX e enderezo no lugar de Pazos, 12–Oleiros, solicita de Augas de Galicia, a autorización de obras no lugar de Pazos, parroquia de Oleiros (San Miguel), concello de Silleda (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción dun galpón para almacén agrícola de planta rectangular e dimensións de 12,0 x 9,0 m no lugar de Pazos, parroquia de Oleiros, no concello de Silleda. Proxéctase a estrutura en pilares de formigón, vigas prefabricadas, muros de bloque de formigón e cuberta a dúas augas en pranchas de fibrocemento. A superficie en planta ocupada pola edificación será de 108,0 m2, a altura á cumieira inferior a 7 m, situándose a una distancia mínima de 14,0 m do cauce do dominio público hidráulico. O emprazamento da mesma sitúase na parcela nº 156, pol.77, planos catastrais de rústica de Silleda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 9 de xaneiro de 2015.—O xefe do servizo territorial, Ángel Gómez Rey.
RELACIÓN DE VEHÍCULOS ABANDONADOS NO DEPÓSITO MUNICIPAL QUE COMENZAN POR UN REMOLQUE PROPIEDADE DE JM COMESAÑA CONSTRUCCIONES SL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/11/2015)

De conformidade co disposto no art.59 da Lei 30/92 do 26 de novembro, de procedemento administrativo común e réxime xurídico das administracións públicas, modificado pola Lei 4/99, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. Rematado o prazo, proseguirá a tramitación para a venda dos vehículos en poxa pública e o tratamento residual dos mesmos mediante a entrega a un Centro Autorizado. Vigo, 16 de outubro de 2015.—O Alcalde, Abel Caballero Álvarez.
CONVOCATORIA DE BOLSAS CONCELLO DE VIGO PARA ESTANCIAS LINGÜÍSTICAS NO ESTRANXEIRO DO ALUMNADO DA ESCOLA OFICIAL DE IDIOMAS DE VIGO (EOIV), CORRESPONDENTE AO ANO 2016, (EXPTE.17412/332)
ADMINISTRACIÓN LOCAL — Municipal — Vigo (Convocatoria becas, 30/11/2015)

N.º de bolsas Destino Distribución por Niveis Contía/bolsa euros Importe total euros 34 Londres Todas Intermedio II e Avanzado I e II 1.665,00 56.610,00 € 5 París Todas Intermedio II e Avanzado I e II 1.970,00 9.850,00 € 2 Berlín Todas Intermedio II e Avanzado I e II 1.680,00 3.360,00 € 2 Roma Todas Intermedio II e Avanzado I e II 1.680,00 3.360,00 € 2 Lisboa Avanzado I e II 1.580,00 3.160,00 € 1 Tokio Intermedio II e III e Avanzado I 1.925,00 1.925,00 € 1 Pekín Intermedio I, II e III 1.735,00 1.735,00 € 47 80.000,00 € As solicitudes, conforme ao modelo oficial que se inclúe nas Bases reguladoras, deberán presentarse no Rexistro xeral do Concello de Vigo, no prazo de oito días hábiles (incluídos sábados) contados a partir do día seguinte á publicación do presente anuncio no BOP. As bases poderán consultarse, e descargárense os formularios de solicitude, na páxina web do Concello de Vigo www.vigo.org —apartado convocatorias— e na da EOI www.eoidevigo.org Na sede central da EOI de Vigo existirá, así mesmo, un punto permanente de información e axuda á xestión ata o remate do prazo de presentación de solicitudes. A Concelleira de Educación, Olga Alonso Suárez.
APROBACIÓN DEFINITIVA DO EXPEDIENTE DE TRANSFERENCIAS DE CRÉDITOS ENTRE APLICACIÓNS DE GASTOS DE DISTINTO GRUPO DE FUNCIÓN
ADMINISTRACIÓN LOCAL — Municipal — Agolada (Presupostos e cadros de persoal, 21/08/2015)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Agolada, adoptado o día 17 de xullo de 2015, sobre a transferencia de créditos entre aplicacións de gastos de distinto grupo de función, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Agolada, 13 de agosto de 2015.—O Alcalde, Ramiro Varela Peón.
INICIO DA FASE DE CONCURSO DO POSTO AUXILIAR DE LABORATORIO–BOLSA DE EMPREGO 2014
ADMINISTRACIÓN LOCAL — Provincial — Deputación Provincial (Bolsas de emprego, 13/05/2015)

Finalizada a fase de oposición do proceso selectivo correspondente á constitución dunha bolsa de contratación para o posto de auxiliar de laboratorio, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.241, de 15 de decembro de 2014, e que se xustifiquen documentalmente dentro do referido prazo. Pontevedra, 6 de maio de 2015.—A deputada provincial, Matilde Encarnacion Garcia Carranza Muatetema.
APROBACIÓN RÉXIME DE DEDICACIÓN E RETRIBUCIÓNS, INDEMNIZACIÓNS E ASIGNACIÓNS PARA GRUPOS POLÍTICOS
ADMINISTRACIÓN LOCAL — Municipal — Meis (Outros documentos, notificacións e informacións públicas, 14/07/2015)

O Pleno do Concello, en sesión do 22 de xuño de 2015, adoptou os seguintes acordos: Retribucións da alcaldía, en réxime con dedicación exclusiva: asignación dun soldo bruto de 44.999,92 € anuais, a devengar en catorce pagas (12 mensualidades e dúas pagas extra nos meses de xuño e decembro). Retribucións da concelleira delegada de “Facenda e Patrimonio” e de “Educación, Cultura, Turismo, Deportes e Xuventude”, en réxime de dedicación exclusiva: soldo bruto de 16.438,80 € anuais a devengar en catorce pagas (12 mensualidades e dúas pagas extra nos meses de xuño e decembro) O que fago público aos efectos do artigo 75 da Lei 7/1985, do 2 de abril, Reguladora das Bases do Réxime Local e 13 do Regulamento de Organización, Funcionamento e Réxime Xurídico das Entidades Locais(ROF) Indemnizacións por asistencia ás sesións de Pleno municipal, co limite de dez sesións anuais: Presidencia, en substitución do Alcalde titular: 100 €. Concelleiros: 50 €. Por asistencia ás sesións da Xunta de Goberno Local, có limite de 24 sesións anuais: Presidencia, en substitución do Alcalde titular: 100 €. Tenentes de Alcalde: 30 €. Por asistencia a Comisións informativas, có límite de 24 comisións anuais: Presidente Comisión: 100 €. Resto membros: 30 €. O que fago público aos efectos do artigo 75 da Lei 7/1985, do 2 de abril, Reguladora das Bases do Réxime Local e 13 do Regulamento de Organización, Funcionamento e Réxime Xurídico das Entidades Locais(ROF) 1. De conformidade co establecido no artigo 73.3 da Lei 7/1985, do 2 de abril, reguladora das bases de réxime local, fíxase 6.480,00 € o importe máximo da dotación económica asignada ao conxunto dos Grupos políticos, con cargo á aplicación orzamentaria 912.48003 do Estado de Gastos.2. A distribución da cantidade anterior a cada Grupo contará cunha compoñente fixa, idéntica para todos, e outra variable, en función do número de membros de cada un deles a razón de 30 €/mes por concelleiro, quedando asignada como segue 3. Esta asignación económica non poderá destinarse ó pago de remuneración de persoal de calquera tipo ó servizo de Corporación nin a adquisición de bens que poidan constituír activos fixos de carácter patrimonial. Meis, 17 de xuño de 2015.—O Alcalde, José Luis Pérez Estévez.
PADRÓN DE AUGA CORRESPONDENTE AO 2º TRIMESTRE DO ANO 2015
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 12/08/2015)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2015, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, número 4, local 6, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra estes actos os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, ata o 30 de setembro de 2.015, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 03 de agosto de 2.015.—O Alcalde, Gonzalo Durán Hermida.
ADICACIÓN PARCIAL A CONCELLEIRO DO GRUPO ACIP
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/07/2015)

Esta Alcaldía con data 3 de xullo de 2015 dictou a seguinte Como consecuencia do acordo adoptado pola Corporación Municipal en sesión levada a cabo con data 30 de xuño de 2015, e visto o escrito presentado con data 02-07-15(nº005604) polo Grupo ACIP. — Conceder ao concelleiro do Grupo ACIP don Weiwei Monjas Farrugia, unha adicación parcial, percibindo unha retribución de 15.750 euros brutos ao ano en 12 pagas, aínda que non ostente delegación, por desenvolver responsabilidades que así o requiren, dacordo co acordo plenario do 30-6-15 — Dar traslado aos departamentos de Persoal, Intervención e Tesorería municipais, e interesado.- Ponteareas a 6 de xullo de 2015.—O Alcalde, Xosé Represas Giraldez.
LICITACIÓN DA OBRA "SUSTITUCIÓN DE CUBERTA NA PISCINA DO COMPLEXO DEPORTIVO O POMBAL (CAMBADOS).
ADMINISTRACIÓN LOCAL — Provincial — Deputación Provincial (Contratos administrativos, 15/06/2015)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “sustitución de cuberta na piscina do Complexo Deportivo O Pombal (Cambados)”, con orzamento de licitación de 495.325,60 euros, máis 104.018,38 euros correspondentes ó IVE. Plazo de execución: seis meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Non se necesita. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: — Enumeración dos criterios non avaliables mediante formulas (SOBRE B) Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: — Memoria construtiva e programa de traballo, ata un máximo de 35 puntos. — Memoria de seguridade e saúde, ata un máximo de 5 puntos. — Programa de actuacións medioambientais, ata un máximo de 5 puntos. — Enumeración dos criterios avaliables mediante formulas (SOBRE C) Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: — Valoración oferta económica, ata un máximo de 55 puntos. Pontevedra, 8 de xuño de 2015.—A Deputada Delegada.—O Secretario.
APROBACIÓN DA LISTA PROVISIONAL DE ADMITIDOS CORRESPONDE Ó POSTO DE PEÓN DE LIMPEZA EN ESCAVACIÓNS ARQUEOLÓXICAS PARA CONSTITUCIÓN DUNHA BOLSA DE CONTRATACIÓN.
ADMINISTRACIÓN LOCAL — Provincial — Deputación Provincial (Bolsas de trabajo, 16/02/2015)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.3, de 7 de xaneiro de 2015, destinada a constituír unha bolsa de emprego para a contratación laboral temporal de diverso persoal para a Deputación de Pontevedra, RESOLVO aprobar a lista provisional de aspirantes admitidos e excluídos no proceso de selección do posto de peón de limpeza en escavacións arqueolóxicas que figura como anexo I desta resolución, sinalando as causas de exclusión, que se publicará no BOPPO e se expoñerá no taboleiro de anuncios do organismo provincial. Tanto os aspirantes excluídos coma os omitidos, por non figuraren nas relacións de admitidos, disporán dun prazo de cinco días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e a de realización do primeiro exercicio, que se publicará no BOPPO e no taboleiro de anuncios da institución provincial”. * (1) Motivos da exclusión: Pontevedra, 9 de febreiro de 2015.—O secretario.
APROBACIÓN PROVISIONAL DE MODIFICACIÓN DE CRÉDITO Nº2/15
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 24/03/2015)

O Pleno da Corporación, na sesión celebrada o día vinte e sete de febreiro de dous mil quince, aprobou con carácter provisional o Expediente de Modificación de crédito nº 02/15: Crédito extraordinario financiado con baixas por anulación, por importe de de 220.781,52 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. En Salvaterra de Miño, a 04 de marzo de 2015.—O Alcalde, Arturo Grandal Vaqueiro.
RESOLUCIÓN PRESIDENCIAL DE INCLUSIÓN DUN CANDIDATO NA LISTA DEFINITIVA DE ASPIRANTES DO POSTO DE PEÓN DE LIMPEZA EN ESCAVACIÓNS ARQUEOLÓSICAS.
ADMINISTRACIÓN LOCAL — Provincial — Deputación Provincial (Bolsas de emprego, 12/03/2015)

A deputada delegada en materia de Persoal, en virtude das competencias delegadas da Presidencia, dita a seguinte “Ó abeiro do establecido no artigo 105.2 da Lei 30/92, de 26 de novembro, de réxime xurídico das administracións públicas e do procedemento administrativo común, RESOLVO rectificar a Resolución presidencial número 2015004801, de 27 de febreiro de 2015, pola que se aproba a lista definitiva de aspirantes admitidos ó proceso selectivo da bolsa de contratación de peón de limpeza en escavacións arqueolóxicas, debido á omisión de un candidato. Desta forma, inclúese no anexo I da referida Resolución presidencial a Dolores Antonia Drezaliu Artieda como aspirante admitido.” O que lle comunico para o seu coñecemento e demais efectos. Pontevedra, 3 de marzo de 2015.—O secretario.
APROBACIÓN INICIAL DA MODIFICACIÓN DOS ESTATUTOS DO CONSELLO REITOR DO ORGANISMO AUTÓNOMO DE DEPORTES.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 27/11/2015)

O Pleno do Concello de Cangas, en sesión ordinaria celebrada o día 5 de novembro de 2015, acordou a aprobación inicial da modificación dos estatutos do Consello Reitor do Organismo Autónomo de Deportes. En cumprimento do disposto nos artigos 49 e 70.2 da Lei 7/1985, de 2 de abril, reguladora das bases do réxime local, e no artigo 56 do Real decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, sómetese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia de Pontevedra. Se transcurrido o citado prazo non fosen presentadas reclamacións ou suxestións, considerarase aprobada a modificación dos estatutos. Cangas, 18 de novembro de 2015.—O Alcalde-Presidente, Xosé Manuel Pazos Varela.
APROBACIÓN INICIAL ORZAMENTO 2015
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 09/01/2015)

O Pleno da Corporación en sesión extraordinaria de data 29 de decembro de 2014 adoptou o acordo de aprobación inicial do Orzamento Municipal para o exercicio 2015, así como o cadro de persoal, polo que en cumprimento do establecido no artigo 169.1 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, exponse ao público polo prazo de quince días hábiles, contados a partir do seguinte ao da publicación deste anuncio no Boletín Oficial da Provincia de Pontevedra, ao obxecto de que durante o referido prazo poidan formularse as alegacións ou reclamacións que se consideren oportunas. De non presentarse reclamacións durante o prazo sinalado, considerarase o orzamento definitivamente aprobado. A Lama a 30 de decembro de 2014.—O Alcalde, Jorge Canda Martinez
DEDICACIÓNS DOS MEMBROS DA CORPORACIÓN
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 02/07/2015)

De conformidade co establecido no artigo 75.5 da Lei 7/1985, de 2 de abril, reguladora das bases do réxime local, fanse públicos os acordos aprobados polo Pleno Municipal na sesión do día 22/06/2015, sobre retribucións, indemnizacións e asistencias dos membros da Corporación: Se desempeñarán en réxime de dedicación exclusiva, en réxime de xornada completa, os seguintes cargos da Corporación, cas retribucións que se indican: — Alcaldía, cunhas retribucións brutas anuais de 45.000,00 euros, a percibir en catorce pagas.1ª Tenente Alcalde: Dedicación (horas anuais): 720 horas. Retribución bruta anual: 16.000,00 euros.2ª Tenente Alcalde: Dedicación (horas anuais): 720 horas. Retribución bruta anual: 16.000,00 euros. Nos supostos de suplencia do Sr. Alcalde por vacacións ou enfermidade, por parte do Segundo, Terceiro ou Cuarto Tenentes de Alcalde, se establece unha indemnización bruta por dito exercicio da función de 54,67 euros diarios. No suposto de que por causas excepcionais a suplencia do 1º Tenente de Alcalde a tempo completo da Alcaldía supere en cómputo anual o período de corenta e cinco días se establece unha indemnización bruta por dito exercicio da función de 34,37 euros diarios.3.1. Indemnizacións por asistencia a sesións do Pleno, Xunta de Goberno, Comisións Informativas e organismos en representación do Concello: Todos os concelleiros e concelleiras, agás aqueles que perciban retribucións por dedicación exclusiva ou parcial, percibirán as seguintes asistencias pola concorrencia efectiva ás sesións dos órganos colexiados municipais e organismos en representación do Concello: a) Sesións do Pleno da Corporación: 123,82 euros por sesión. b) Sesións da Xunta de Goberno Local: 80,82 euros por sesión. c) Comisións informativas: 80,82 euros por sesión. d) Asistencia a reunións en diferentes Organismos na representación do Concello (agás nos supostos en que se perciban retribucións destes Organismos): 80,82 euros por sesión.3.2. Outras indemnizacións por razón do servizo. No suposto de cobro de indemnizacións, aplicarase o disposto no Real Decreto 462/2002, do 24 de maio e disposicións complementarias o que o modifiquen ou substitúan. As achegas anuais para o mantemento dos grupos políticos quedan fixadas como se indica: •Por grupo político: 160,62 euros. •Por Concelleiro: 64,45 euros. Este acordo publicarase no Boletín Oficial da Provincia, no taboleiro de anuncios do Concello. O Rosal, 24 de xuño de 2015.—O Alcalde-Presidente, Jesús María Fernández Portela.
RESOLUCIÓN DE RECLAMACIÓNS E APROBACIÓN DEFINITIVA DE EXPTE Nº. 6/2015 DE MODIFICACIÓN DE CRÉDITOS PARA INVESTIMENTO DO ORZAMENTO, POR IMPTE. DE 270.895,03 € E DO ANEXO DE INVESTIM. (XUNTA VECIÑAL DO 29/09/2015)
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 09/10/2015)

Co fin de dar cumprimento o previsto no artigo 112.3 e 70.2 da Lei 7/85, do 2 de abril, reguladora das Bases do Réxime Local, art 169.3 e 4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e art.20.3 do Real Decreto 500/1990, de 20 de abril, faise publico que, unha vez resoltas as reclamacións presentadas, quedou aprobado definitivamente o “EXPEDIENTE DE MODIFICACION DE CRÉDITOS PARA INVESTIMENTO DO ORZAMENTO NUM 6/2015 POR UN TOTAL 270.895,03 € E, DO ANEXO DE INVESTIMENTOS”en sesión da Xunta Veciñal do 29 de setembro de 2015. O orzamento resultan te, acada o seguinte resumen: Bembrive, 29 de setembro de 2015.—O Alcalde Pedáneo, Joao Rafael Rowlands Vynnyk.
DILIXENCIAS DE EMBARGO DE VEHICULOS. NOTIFICACIÓN A DOLORES BELEN BERMÚDEZ SALAZAR E 9 RECIBOS MÁIS.
ADMINISTRACIÓN LOCAL — Municipal — Marín (Outros documentos, notificacións e informacións públicas, 05/05/2015)

Procedemento: Administrativo de Recadación en vía de constrinximento Actuación que se notifica: Dilixencia de embargo de vehículos Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de Marín, en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, desde o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, "cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: a) Se a notificación da providencia se realiza entre os días un e quince de cada mes, desde a data da recepción da notificación ata o día 20 do devandito mes ou, se este non fose hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data da recepción da notificación ata o día 5 do mes seguinte ou, se este non fose hábil, ata o inmediato hábil seguinte. Ingresando na conta ES13-2080-5430-28-3110126346 de Abanca mediante Xiro postal dirixido a rua dos Ferreiros, 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986.864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Marín, 6 de marzo de 2015.—Visto e prace.—Asdo. O Tesoureiro.—Asdo. A Alcaldesa.
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Convocatorias Xuíz de Paz, 16/02/2015)

Dado que o Concello de COVELO (PONTEVEDRA) non elixiu xuíz de paz titular para a dita localidade, realízase unha convocatoria para que, no prazo de 15 días computados a partir da publicación deste edicto no Boletín Oficial da Provincia, todos cantos teñan interese en acceder ó devandito cargo dirixan unha instancia á presidencia do Tribunal Superior de Xustiza de Galicia na Coruña facendo constar o seguinte: 1º) Nome, apelidos, DNI (fotocopia), idade e enderezo.2º) Se desenvolverón o cargo de xuíz de paz, e se o fixeron como titular ou como substituto.3º) Méritos que estimen oportunos.4º) Profesión actual. Todo isto faise público, en cumprimento do acordo da Sala de Goberno do Tribunal Superior de Xustiza de Galicia, do día da data, para coñecemento de todos os interesados en solicitar a praza antedita. A Coruña, 2 de febreiro de 2015.—A Secretaria de Goberno, Concepción Otero Piñeiro.
OFERTA DE EMPREGO PÚBLICO 2015
ADMINISTRACIÓN LOCAL — Provincial — Deputación Provincial (Oferta de emprego público, 26/01/2015)

Por Resolución Presidencial de data 13 de xaneiro de 2015 aprobouse a oferta de emprego público para o ano 2015, que comprende o número total de prazas de funcionarios de carreira e de persoal laboral fixo que a continuación se detalla: Todas as prazas de funcionarios e postos de traballo de persoal laboral serán obxecto de provisión mediante convocatoria pública, que será publicada no Boletín Oficial da Provincia de Pontevedra (BOPPO) coas súas correspondentes bases e programas, e mediante extracto de ditas convocatorias no Diario Oficial de Galicia (DOG) e no Boletín Oficial do Estado (BOE). Pontevedra, 13 de xaneiro de 2015.—A deputada delegada A secretaria acctal., Begoña Estévez Bernárdez.—A secretaria acctal., Mª Jesús Torres Peón.
CONVOCATORIA ASEMBLEA DE USUARIOS DA COMUNIDADE DE AUGAS DE COIRO-CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 29/04/2015)

A Comunidade de Usuarios de Augas de Coiro, convoca ASAMBLEA XERAL ORDINARIA a celebrar no CENTRO CULTURAL DE COIRO o sábado día 23 de maio de 2015, ás 16,30 horas en primeira convocatoria e ás 17,00 horas en segunda convocatoria coa seguinte: 1º.—Lectura e aprobación, se procede, da acta da Asemblea anterior.2º.—Balance económico do ano 2014, e orzamento para o ano 2015.3º.—Informes varios e cambio de vogais para o ano 2015.4º.—Solicitude dos herdeiros de D. Tomas Fernando Francas Argesanu de devolución de achegas iniciais.5º.—Proposta de revogación de acordo de consumo vivendas deshabitadas.6º.—Rogos e demandas. Cangas, 22 de abril de 2015.—O Presidente, Antonio Castro Bastos.
DH. W36.47641. SOLICITUDE AUTORIZACIÓN OBRAS PARA REPOSICION DE CANALIZACIÓN DO REGO DO FORNO, NO CAMINO DAS BARXAS, BARRIO DE PATOS, PARROQUIA DE PANXON.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 08/04/2015)

As obras solicitadas consisten na reposición de canalización do rego do Forno por mor dos danos sufridos por enchentes mediante substitución de tubaxe existente por outro de PVC de 109 ml de lonxitude e 800 mm de diámetro, dous pozos de rexistro prefabricados de 1 m de diámetro e máis reposición de pavimento do camiño con capa granular e mestura bituminosa en quente, no camiño das Barxas, barrio de Patos, parroquia de Panxón, Concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de marzo de 2015.—O xefe da Área de Autorizacións e Concesións, Pablo Arturo Rosique Berenguel.
CORRECCIÓN DE ERROS NAS BASES DAS CONVOCATORIAS PUBLICADAS NO BOLETÍN OFICIAL DA PROVINCIA DE DATA 13 DE AGOSTO DE 2015
ADMINISTRACIÓN LOCAL — Provincial — Deputación Provincial (Oferta de emprego público, 14/08/2015)

Advertido un erro nas bases das convocatorias, publicadas no Boletín Oficial da Provincia de data 13 de agosto de 2015, o abeiro do establecido no artigo 105.2 da Lei 30/92, de 26 de novembro, procédese a súa rectificación: 1º) Nas bases específicas onde di: Primeira. Número de postos e características Convócanse dous postos de traballo de técnico de inserción clasificados no grupo A2”. Debe dicir: Primeira. Número de postos e características Convócase un posto de traballo de técnico de formación clasificado no grupo A2”. 2º) Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Na base décimo cuarta das bases xerais onde di: “Con efectos 1 de setembro”; Debe dicir: “Con efectos 16 de setembro” Pontevedra, 13 de agosto do 2015.—O Vicepresidente, Xosé Cesáreo Mosquera Lorenzo.
IN407A 2014/217-4. SOLICITUD DE ELÉCTRICA DE MOSCOSO, S. L. DE INSTALACIÓN LMTS, CS POLÍGONO AMOEDO-ZONA B, PARCELA 2-C (PAZOS DE BORBÉN).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/02/2015)

Resolución do 31 de decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de PAZOS DE BORBÉN (expediente IN407A 2014/217-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 31 de decembro de 2014.—O xefe territorial, Ignacio Rial Santomé.
NOMEAMENTO MEMBROS E CONCELLEIRO SECRETARIO DA XUNTA DE GOBERNO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 22/06/2015)

A Xunta de Goberno Local é un órgano de existencia obrigatoria neste Concello de conformidade co establecido no artigo 126 da Lei 7/1985, de 2 de abril, reguladora de bases de réxime local, no artigo 59.2-b da Lei 5/1997, de 22 de xullo, de administración local de Galicia e artigos 19 e ss. do Regulamento orgánico do goberno e da administración do Concello de Pontevedra. A Xunta de Goberno Local do Concello de Pontevedra está integrada polo Alcalde e un número non superior ao terzo do número legal dos que compoñen o Pleno, dos cales como máximo un terzo poden ter a condición de non concelleiros (artigos 126.2 da Lei 7/1985 e 20 do Regulamento orgánico do goberno e da administración do Concello de Pontevedra). O nomeamento dos membros da Xunta de Goberno Local do Concello de Pontevedra correspóndelle de forma libre o Alcalde de conformidade co artigo 126.2 da Lei 7/1985 así como artigo 20 do Regulamento orgánico do goberno e da administración do Concello de Pontevedra. A secretaría da Xunta de Goberno Local correspóndelle a un concelleiro entre os membros da Xunta de Goberno Local segundo o establecido no artigo 126.4 da Lei 7/1985 e artigo 20.3 do Regulamento orgánico do goberno e da administración do Concello de Pontevedra. Así mesmo, neste último artigo prevese a designación dun substituto para os casos de ausencia, abstención ou enfermidade do concelleiro-secretario. Por outra banda, o Pleno a través do Regulamento orgánico do goberno e da administración do Concello de Pontevedra, de conformidade co artigo 211 da Lei 5/1997, fixou no seu artigo 23.6 a periodicidade das sesións da Xunta de Goberno Local con carácter semanal. A vista do exposto, en exercicio das facultades que me confire a lexislación vixente. PRIMEIRO.- Nomear membros da Xunta de Goberno Local do Concello de Pontevedra ós/ás seguintes concelleiros/as: SEGUNDO.- Nomear ó concelleiro membro da Xunta de Goberno Local do Concello de Pontevedra D. Salome Joseph Manuel Effio Cresencio como secretario da Xunta de Goberno Local do Concello de Pontevedra, quen asumirá as funcións establecidas no artigo 126 da Lei 7/1985 e no Regulamento orgánico do goberno e da administración municipal do Concello de Pontevedra. Nomear como substituta do Concelleiro-Secretario á concelleira membro da Xunta de Goberno Local do Concello de Pontevedra Dona Nirmine Juana Josefa Lindblom Santa Cecilia. TERCEIRO.- Notifíquese, persoalmente, este Decreto ós concelleiros nomeados e dese conta da mesma o Pleno da Corporación na primeira sesión que celebre, e publíquese no Boletín Oficial da Provincia, sen prexuízo da súa efectividade desde o día da data. Así o decreta e ordena o Excmo. Sr. Alcalde, o 13 de xuño de 2015, ante o Secretario da Administración Municipal que da fe do acto. O que se fai público para xeral coñecemento. Pontevedra, a 13 de xuño de 2015.—O Alcalde, Miguel A. Fernández Lores.